Thorleif Andresen
Store norske leksikon,Sport og spill,Sykkelsport,Landeveissykling
Thorleif Andresen er en norsk tidligere syklist. Han var blant Norges fremste syklister på 1960- og 1970-tallet. Han syklet for klubbene Sagene IF (1962–1977) og Glåmdal SK (1977–1980) og representerte Norge i både VM og OL.
Andresen var aktiv syklist i perioden 1962 til 1979. Han deltok i tre OL og ti VM, med fjerdeplass i lagtempo i OL 1972 som beste plassering. I 1975 vant Andresen det tyske etapperittet Rheinland-Pfalz rundt. I tillegg tok han fire individuelle NM-gull (derav to i fellesstart), 12 NM-gull i lagtempo og tre NM-gull for lag i løpet av karrieren. Han vant totalt 3 kongepokaler.Etter endt sykkelkarriere har Andresen vært trener for både klubb- og landslag, og i 1985 ble han tildelt Norges Cykleforbunds høyeste utmerkelse, Gullplaketten. Les mer i Store norske leksikon sykkelsport